Kysset var imidlertid ikke like populært i land som Tyrkia og Hellas. Tyrkia deltok ikke, men hadde i utgangspunktet planer om å sende konkurransen. Den tyrkiske kringkasteren TRT valgte til slutt ikke å sende finalen, noe enkelte medier mente kunne skyldes det finske kysset. TRT hevdet på sin side at årsaken var lave seertall i Tyrkia. Da kinesisk fjernsyn, CCTV, senere sendte konkurransen i opptak, var det finske kysset redigert bort.